google/wiki40b huggingface dataset:
South 24 Parganas (distrikt)

Demografi

Ved folketellingen i 2011 var det 8 153 176 innbyggere i distriktet, mot 6 906 689 i 2001. Den urbane befolkningen utgjør 25,61 % av befolkningen.
Barn i alderen 0 til 6 år utgjorde 11,98 % i 2011 mot 15,20 % i 2001. Antallet jenter i den alderen per tusen gutter er 953 i 2011 mot 964 i 2001.
Steeler (album)

Steeler er det selvtitulerte debutalbum fra bandet Steeler.
Albumet ble utgitt av Shrapnel Records i 1983, og bandet brøt opp kort tid etter.
Tieling (Tieling)

Tieling (kinesisk: 铁岭县; pinyin: Tiělǐng Xiàn) er et fylke i provinsen Liaoning i Folkerepublikken Kina. Det ligger i byprefekturet Tieling.
I 1999 var folketallet på 382 195 innbyggere.
Fiskeri- og kystdepartementet

Politisk ledelse

Ved departementets nedleggelse var Elisabeth Aspaker (Høyre) fiskeri- og kystminister. Statssekretær var Amund Drønen Ringdal (H), mens Victoria Braathen (H) var politisk rådgiver.
Falsopachydissus

Utseende

En ganske stor, avlang, brun trebukk, dekkvingene er tett kledt med brunhvit bestøvning. Antennene er nokså kraftige og lengre enn kroppen. Pronotum er tønneformet, med et par runde groper i den fremre delen, dekkvingene jevnbrede. Beina er tynne og forholdsvis lange.

Utbredelse

Arten er utbredt på Borneo.
Muscatine County

Navn

Fylket er oppkalt etter øya Muscatine i elva Mississippi.
Afroartelida

Utseende

Middelsstore, avlange, matt brunlige trebukker. Antennene er ganske tynne, betydelig lengre enn kroppen. Pronotum er sekskantet med en liten pigg på hver side. Dekkvingene er jevnbrede. Beina er middels lange, lårene slanke.

Utbredelse

Artene er utbredt i det sørlige Afrika (Malawi, Zimbabwe, Sør-Afrika, Namibia).
Stjørdal kommunestyre 1980–1983

Stjørdal kommunestyre 1980–1983 bestod av 53 medlemmer. Håvard Alstadheim fra Venstre og Kaare Børstad fra Arbeiderpartiet ble valgt til ordfører og varaordfører i et valgteknisk samarbeid mellom Venstre, Arbeiderpartiet og Sosialistisk Venstreparti.
Ralpacan

Ralpacan  ({tibetansk: རལ་པ་ཅན, wylie: ral pa can), født Tritsuk Detsen tibetansk: ཁྲི་གཙུག་ལྡེ་བཙན, wylie: khri gtsug lde btsan, født 806 e.Kr, død 838 e.Kr.)  var den 41. keiser av Tibet og regjerte fra Sadnalegs død i 815 e.Kr. til sin død i 838 e.Kr. Han blir omtalt som «Guds sønn» i testamentmentet til Ba.
Moka Efti

Moka Efti var et underholdningskompleks i mellomkrigstidens Berlin. Komplekset åpnet dørene i 1926 og ble drevet av den greske kjøpmannen «Giovanni» Eftimiadis. I 1933 åpnet han en andre klubb, Moka Efti am Tiergarten. Begge klubbene ble stengt under krigen, og lokalene senere ødelagt som følge av bombingen av Berlin. Historien om klubben har imidlertid fått en renessanse gjennom tv-serien Babylon Berlin (2017).

Moka Efti

Eftimiades var tilflyttet Berlin fra Italia. I mars 1926 åpnet han Moka Efti på hjørnet mellom Leipziger Straße og Friedrichstraße. Med hjelp fra britiske investorer kjøpte han etablissementet som lå tvers over gaten, Equitable-Palast som var bygget av Carl Schäfer i 1887–1889. Moka Efti gjenåpnet i de nye lokalene på 2800 kvadratmeter i april 1929. 
Moka Efti var et stort kafé- og dansehus med fiskerestaurant. Etter hvert fikk komplekset også frisørsalong, biljardsalong­, stenografitjenester og en sjakksal­ som ble ledet av Rudolf Elstner. Komplekset hadde også rulletrapp.
Moka Efti ble etter kort tid Berlins mest fremgangsrike kafé. Det ble servert 25 000 kopper der hver eneste dag, og om natten var det byens mest populære dansehus. I 1933 solgte Eftimiades sine andeler. 
4. februar 1934 bestilte NSDAP lokalene for en eksklusiv propagandaforanstaltning. I stamorkesteret spilte på denne tiden James Kok og Kurt Wege, og orkesteret hadde swing på reportoaret.
Fra 1938 satte de nasjonalsosialistiske myndighetene opp skilt rundt bygningen med advarsler om at det var forbudt å danse swing – dette var mens Erhard Bauschkes orkester spilte der. Det heter at «kelnerne gikk høflig, men bestemt i rette med dem som brøt forbudet». Forbudet var blitt til med uttrykkelig støtte fra regimet i Berlin; i 1939 fulgte også Wehrmacht og partiorganene etter. En viktig årsak til forbudet var å komme det lokale ungdomsfenomenet Swing-Jugend til livs. Swing-ungdommene søkte nemlig den amerikansk-engelske livsstilen fremfor nasjonalsosialisme og Hitlerjugend.

Moka Efti am Tiergarten

Eftimiadis overtok i 1933 Café Schottenhaml og ombygde det til et 1550 kvadratmeter stort danselokale med navnet Moka Efti am Tiergarten. Etablissementet var utsmykket med metallflater, fossefall og eksotiske fugler. Ragtime, tango, charleston og swing hørte til det musikalske standardprogram.

Slutten

Klubben ble stengt for godt i 1942, og lokalene ble ødelagt året etter. Da krigen var over, flyttet Eftimiadis til Frankfurt, der han uten hell forsøkte å bygge seg opp som forlegger. Han døde i armod der. Merket Moka Efti ble senere gjenopplivet som et italiensk kaffemerke, og det ble også benyttet som navn på et musikkband.
Moka Efti var en sentral kulisse i tv-serien Babylon Berlin (2017), og scenene inne i klubben ble spilt inn i kinoen Delphi i Berlin-Weißensee. Klubbens glamorøse fasade ble gjenskapt av Uli Hanisch i Studio Babelsberg i kulisselandskapet Neue Berliner Straße.
Burobengvisa

«Burobengvisa» er en folkevise uten kjent opphav. Den er sannsynligvis fra slutten av 1800-tallet eller begynnelsen av 1900-tallet.
Visa forteller en tragisk historie i «jeg»-form. En bondesønn fra Setesdalen forelsker seg i en taterjente og følger henne på fantesti. Han blir likevel ikke akseptert av taterfølget og på Gjøvikmarken kommer han opp i slagsmål og dreper sin motstander. I siste vers sitter han i fengsel, men han angrer ingenting. Gjøvik har en liten gate som er på folkemunnet oppkalt etter hendelsen. Spør du f.eks etter en butikk ved "knivstikker´n", så blir du henvist til Storgata 10. 
Visa inneholder noen ord på romani : Buro betyr bonde og beng er et ord for djevelen. Burobengen betyr altså Bondefaen. Dessuten finnes ordet belsin som betyr mage.
Alf Prøysen sang Burobengvisa inn på plate i 1955 akkompagnert av Robert Normann på gitar, og den er også utgitt på Frem fra Glemselen kap. 1 med Helge Borglund.
Edson Álvarez

Landslaget

Han ble tatt ut i Mexicos tropp til VM i fotball 2018 i Russland.
Kollisjonsfamilie

Innen astronomien er en kollisjonsfamilie en gruppe legemer som antas å ha et felles opphav i et nedslag (kollisjon). De har tilsvarende sammensetninger og de fleste delerer tilsvarende baneelementer.
Kjente eller mistenkte kollisjonsfamilier inkluderer utallige asteroidefamilier, de fleste av de irregulære månene til de ytre planetene, jorden og månen og dvergplanetene Pluto, Eris og Haumea og deres måner.
Foreningen Norge - Sierra Leone

Foreningen Norge - Sierra Leone (opprettet 26. juni 1974 av grunnlegger Alton Bendu) er en norsk vennskapsorganisasjon med Sierra Leone som driver hjelpeprosjekter i landet.
Den arbeider blant annet med å revitalisere et sykehus i byen Rotifunk i Moyamba-distriktet. Foreningen fikk 70 tonn med medisinsk utstyr fra overskuddslagre ved sykehus og militære anlegg på Østlandet av Sosial- og Helsedepartementet. Dette utstyret er med støtte fra Norad og ved hjelp av egne innsamlede midler transportert til Sierra Leone. Leger fra Haugesund har sagt seg villige til å etablere en legebro, og arbeide i perioder gratis ved sykehuset når dette står ferdig. Flere bygninger er allerede oppført.
Foreningen har også iverksatt flere skogsveiprosjekter, og første skole er ferdig. Ullern videregående skole i Oslo og Eikeli videregående skole i Bærum har egne innsamlingsaksjoner for å hjelpe til i dette arbeid. Skolene forsøker i tillegg til sine egne elevaksjoner (tilsvarende Operasjon Dagsverk) og samle inn midler fra næringsvirksomhet, nærmiljø, hjelpeorganisasjoner og private hjelpefond.
Pearl S. Buck

Liv og virke

Hun var datter av Absalom Sydenstricker. Fra hun var tre måneder til hun var 18 år bodde hun i Kina, der hennes foreldre var protestantiske misjonærer, og flere av hennes romaner har handling derfra. Hun ble tildelt nobelprisen i litteratur i 1938. 
I Kina arbeidet hun selv i misjonens tjeneste i en tid da hun underviste ved dens høyere skoler i Nanjing.
I Norge er Buck mest kjent som forfatter av Den gode jord, som var den første boka som ble utgitt av Den norske Bokklubben. 
I likhet med sin forfatterkollega Sigrid Undset hadde hun en psykisk utviklingshemmet datter, noe hun skriver om i boka The Child Who Never Grew («Barnet som aldri vokste», norsk utgave, Aschehoug, 1952.
I 1973 ble hun innvotert i National Women's Hall of Fame.
Kanarifansen

Kanarifansen Lillestrøm (KFL) er Lillestrøm Sportsklubbs uavhengige supporterklubb. Kanarifansen ble stiftet 2. desember 1992 som et resultat av billettfordelingen til cupfinalen det året. Per august 2006 hadde kanarifansen 5 000 betalende medlemmer. Det er dobbelt så mange som i august 2005.
Kanarifansen støtter LSK på en rekke måter. Kanarifansen arrangerer turer til bortekamper, lager sanger, arrangerer tifo og skaper tribuneliv rundt fotballkampene.

Sanger

Kanarifansen har et stort antall sanger som synges under kamp. For å lettere få med flere på synging har det blitt laget en oversikt over sangene med tekster som er lagt ut på nettet.

Tifo

FuglaTifo heter gruppen som står bak Kanarifansens tifo-innslag.

Grupperinger

Kanarifansen består internt av en rekke grupperinger. De fleste av disse er mennesker som samles for å yte noe ekstra for Lillestrøm Sportsklubb. Det være seg gjennom intensiv bruk av flagg, bannere, rop, sanger og lignende.
Fylkisflokkurinn

Fylkisflokkurinn var et politisk parti på Island, gjerne betegnet som et enkeltsaksparti. Partiet vil avskaffe Islands uavhengighet og vil ha en union med Norge, da som et landets fylker. Partiets grunnlegger Gunnar Smári Egilsson har uttalt at en av begrunnelsene for partiet er at «Island er for lite til å kunne fostre talentfulle politikere».
Stolt men inte nöjd

Stolt men inte nöjd med undertittelen Goa låtar som inte fick plats 2002-2004 er et musikkalbum med Stefan Sundstrøm, utgitt i 2005.
Archant

Archant er et engelsk avisforlag som holder til i Norwich i Norfolk, etablert i 1845. Selskapet gir ut fem aviser hver dag, omtrent 75 aviser ukentlig, og enda 75 ulike magasiner.
Selskapet har omtrent 2600 ansatte, og disse jobber hovedsakelig i East Anglia, grevskapene rundt London og West Country. Frem til mars 2002 var Archant kjent som Eastern Counties Newspapers.
Grupo Nación

Grupo Nación er et costaricansk mediekonsern. Det eier et stort antall aviser, ukeblader, radiostasjoner og nettsteder. Det har sitt opphav i avisa La Nación, som kom ut for første gang i 1946.
Blant de viktigste produktene til Grupo Nación er avisene La Nación, Al Día, La Teja og El Financiero, radiostasjonene Bésame og 40 Principales, og nettstedet Yuplón.
AMX-30

Historie og utvikling

AMX-30 ble utviklet ved Atelier de Construction d'Issy-les-Moulinaux. De to første prototypene sto ferdige i 1960. Syv prototyper til, disse med en tolvsylindret «multifuel»-motor fra Histpano-Suiza kalt HS 110, sto ferdige i 1963. Denne motoren ble senere brukt i produksjonsmodellene.
I juli 1963 ble AMX-30 vedtatt tatt i bruk som erstatning for amerikanske M47 Patton. To førproduksjonsvogner ble også bygget. Produksjonen startet i 1966 hos Centre de Roanne, som tidligere hadde bygget den lette stridsvognen AMX-13. AMX-30 har også blitt bygget under lisens i Spania.
I 1987 kjøpte Kypros 15 AMX-30 B2 og en AMX-30D bergepanser. Disse ble levert i 1988. I 1989 la Kypros også inn en ordre hos GIAT for leveranse av 35 AMX-30 B2 til, samt enda en AMX-30D bergepanser.
AMX-30-serien ble brukt av Frankrike, Saudi-Arabia og Qatar under Gulfkrigen i 1991.
De siste AMX-30 ble produsert sent i 1993 med de siste AMX-30 EGB som ble levert til den franske hæren. AMX-30 ble senere erstattet av den mer moderne Leclerc.

Teknisk

Vognføreren sitter framme til venstre i skroget, og har utsyn gjennom tre periskoper. Det ene periskopet er i noen modeller utstyrt med nattsyn. Vognkommandøren og skytteren sitter til høyre i tårnet, med laderen til venstre. Vognkommandøren har ti periskoper for utsyn, og et infrarød nattsynsperiskop som kan roteres. Skytteren sitter foran og lavere enn vognkommandøren, og har et dag- og nattsikte og to periskoper. Laderen har også to periskoper.
Kanonen er en 105 mm riflet kanon kalt CN-105-F1 med en lengde på 56 kalibre. 47 skudd bæres totalt, 19 av disse i tårnet og resten i skroget ved siden av vognføreren. Koaksialt med hovedkanonen er en 20 mm maskinkanon som kan eleveres enten sammen med hovedskytset eller på egen hånd opp til 40 grader. Den kan brukes mot lavtflyvende helikoptre og langsomme fly. 480 skudd ligger klare, med 550 til i reserve.
Motoren er en Hispano-Suiza HS-110 som kan kjøres på olje, bensin eller parafin. Motoren er vannkjølt, produsert av Renault og kan byttes på 45 minutter av tre mekanikere.  Kraftoverføringen består av en automatisk clutch og en femtrinns manuell girkasse.
Konveksjonssone

En konveksjonssone for en stjerne er rekkevidden av radiusen hvor energien primært transporteres av konveksjon. I en strålingssone transporteres energien ved stråling. I en stjerne består konveksjonen av massebevegelsen av plasma i stjernen. Denne danner vanligvis en sirkulær konveksjonsstrøm hvor den oppvarmede plasmaen stiger og den avkjølte plasmaen synker.
The Hærmætti Tysland Band

Fiktiv historie

The Hærmætti Tysland Band består av «brødreflokken» Tarjei Tysland (Frode Sander Øien), Tore Tysland (Lars Lien), Tony Tysland (Even Granås), Trond Tysland (Truls Lorentzen), samt «søskenbarnet» Truls Tysland (Erlend Smalås). På grunn av frykt for kemneren ble Tyslandbrødrene – og søskenbarnet – nødt til å hive seg inn i musikkbransjen. Spelekvinnen Turid Laila er også med på årets sommerturne rundt om i landet. Bandet hadde mange spillejobber denne sommeren, blant annet i Steinkjer der Turid Laila er født og oppvokst. 
Tyslandbrødrene kommer fra den urtrønderske bygda Tyslandsvika i Proppdal kommune. Selv om navnet tilsier at gjengen er i familiær tilknytning med selveste Terje Tysland, er det ingen blodsbånd mellom Tyslandene. Brødrene fra Proppdal har selv uttalt at slektskapet «sitter i magen og ryggen, da Terje Tysland har vært innom alle stilarter og er ryggraden i all fin musikk».
Asti (vin)

Asti er et vindistrikt i Piemonte, i det nordveslige Italia. Området består av fem viktige DOCG-appellasjoner rundt byen Asti: Asti / Moscato d'Asti, Branchetto d'Acqui, Barbera d'Asti, Barbera del Monferratio Superione og Ovada, hvorav de tre siste oppnådde DOCG-status så sent som i 2008.

Kjente viner

Asti er en musserende vin produsert i provinsen Asti i Piemonte, Italia.
Den var tidligere kjent som Asti Spumante («sprudlende Asti»), men fordi mange vinmerker av dårlig kvalitet har tatt i bruk ordet spumante brukes nå kun det beskyttede stedsnavnet.
Vinen er søt, musserende og har lavt alkoholinnhold, gjerne under 8%. Muskatdruen er normalt en ingrediens, og Asti laget med kun muskatdruer kan kalles Moscato d'Asti. Vinen egner seg utmerket til friske jordbær.
De fire årstider (frise)

De fire årstider (frise) er en brodert frise på 0,58 x 62 meter av Torvald Moseid (1917–2000). Han begynte på verket i 1961 og fullførte det i 1977. Men ideen til verket hadde han hatt helt fra ungdommen. Det er det største teppet fra det 20. århundres Europa og blir sammenlignet med Bayeux-teppet.

Motiver

Motivene i teppet er karakteristiske for Torvald Moseids kunst. Blomster, trær, fugler og mennesker i klassisk ro og i flytende bevegelser. Spirende vår, flammende sommer, gyllen høst og mørk vinter skaper en stor symfoni i tekstil.

Materialer og teknikk

De fire årstider er sydd med håndspunnet, plantefarget spelsaugarn på ufarget lin. Teknikken er for det meste enkel leggsøm, han legger tråden på bunnstoffet og fester den med små sting. På den måten kan han tegne med tråd.

Museum og mer

Da teppet ble stilt ut på Kunstindustrimuseet i Oslo, ble det en sensasjon. Folk sto i kø for å komme inn og se teppet. Museet hadde ikke hatt så stor tilstrømning på 60 år, 27 000 personer ville se det. Så mange hadde museet ikke hatt til en utstilling sidenGustav Vigeland stilte ut utkastet til fonteneanlegget i Frognerparken i 1916, året før Moseid ble født. Utstillingen ble forlenget først med noen dager, siden med uker. 
En av de som kom og så teppet på utstillingen, var Kristian Ottosen, direktør i Studentsamskipnaden i Oslo og Universitetsforlaget. På den tiden bygget man et nytt bygg for Universitetsforlaget på Tøyen. Ottosen fikk utvidet bygget med en etasje for å få plass til De fire årstider og der havnet teppet etter utstillingen. Rommet ble kalt Torvald Moseids galleri.
Da Universitetsforlaget fusjonerte med Aschehoug, kom teppet i dette forlagets eie. Fra 2006 har det vært utlånt til Setesdalsmuseet på Rysstad, som i første omgang skal ha det til 2008.
Jon-Roar Bjørkvold har foreslått at det bør få en permanent plassering i Den norske opera i Bjørvika.
Jan Sýkora

Landslaget

31. august 2016 fikk han sin første landskamp for Tsjekkia mot Armenia.
Buskerud Folkehøgskole

Buskerud Folkehøgskole er en frilynt folkehøgskole på Fiskum (Øvre Eiker kommune) i Buskerud.
Skolen profilerer seg som en populærkulturskole og har 90 elevplasser. Skolens eies av Foreningen Buskerud Folkehøgskole, og fungerende rektor er Eivind Røbekk Hagerup.
Borerigg

Borerate

Mangel på borerigger har presset boreraten (riggleien) opp, slik at en borerigg i dag nedbetales på få år. Dette har også ført til nybygging, spesielt av avanserte rigger, siden oljeleting i fremtiden i større grad vil foregå på havdyp større enn 400'.
SCORE-indeksen måler lønnsomheten for dagratene for flyttbare offshore boreeneheter sammenlignet med lønnsomhetstoppen som var i 1980-81. SCORE-indeksen lå da på 100 prosent som reflekterte en rate på nye kontrakter som dekket driftskostnadene på kontantbasis, samt at det ga 700 dollar dagen for hver million dollar som var investert.
Misværost

Misværost, egentlig TINE Gudbrandsdalsost Misvær G35 er et registrert varemerke for en norsk ost som blir produsert av TINE SA. Misværosten er en geitost som brunes svært lite. Den har derfor en lys, nesten gul farge, og en svært mild smak.
Misværosten er fremstilt av myse, pasteurisert geitmelk, fløte og pasteurisert melk.
Misværosten er oppkalt etter den lille bygda Misvær i den tidligere Skjerstad kommune i Bodø. Oppskriften kommer også derfra. Osten ble tidligere produsert av Misvær Ysteri fra mai 1925 til 1975, før den ble «videreført» av TINE. Produksjonen ble senere flyttet ut av den lille bygda. Tine tok med seg ystekjelen til Bodømeieriet, og ville videreføre produksjonen derfra, men oppskriften var klausulert og kunne ikke benyttes. Misværtype-osten ble dermed ikke den samme, og tapte mye av kundegrunnlaget. 
Et andelslag bestående av 20 geit- og kubønder i Misvær og Beiarn har siden november 2001 arbeidet for å gjenopprette produksjonen av Misværost i Nord-Norge. I samarbeid med Universitetet for miljø- og biovitenskap i Ås kommune i Akershus og Bryn gårdsmeieri på Trysil, ble det startet en prøveproduksjon i april 2006. Den 14. februar 2008 vedtok formannskapet i bystyret i Bodø kommune å gå inn med bevilgninger på 600,000 kroner i arbeidet med å gjenopprette Misvær Ysteri. Bodø kommune var også villig til å øke kapitalinnskuddet til 2,6 millioner kroner, dersom prosjektet viste seg å være lønnsomt. Den 23. april 2010 ble det presentert planer om å kombinere et fremtidig ysteri med en kulturnæringshage med scene og overnatting for musikere.
Den 13. april 2011 gikk AS Industribygg inn med en aksjekapital på 1 million kroner. Etter at konsernstyret i TINE i 2011 stilte seg negative til å delta på eiersiden, mangler det fortsatt nødvendig kapital til etablering. Det arbeides imidlertid med saken, for å få nødvendig kapital fra andre selskaper.
Vinkelfly

Utseende

Et middelsstort (vingespenn 38 – 45 mm), kraftig nattfly. Kroppen og forvingen er brungule. Forvingen har to brune tverrlinjer, den innerste er vinklet i midten, den ytterste mer jevnt buet men med en knekk nær fremkanten. Nyre- og rimgmerkene er tydelige, kantet med brunt, nyremerket har en uregelmessig, gråbrun flekk i den nedre delen. Bakvingen er blekgul til hvit.

Levevis

Vinkeflyet forekommer i ulike slags skog og i hager. Larvene lever på sammenspunne blader av bjørk (Betula spp.) og osp (Populus tremula) om våren. Arten overvintrer som egg. De voksne sommerfuglene flyr i august – september.

Utbredelse

Arten finnes i Europa, unntatt lengst i sør, og videre østover til Japan.I Norge er den vanlig på Sørlandet og Østlandet, mer lokalt forekommende i resten av landet nord til Rana i Nordland.
Sølvpilen

Sølvpilen er en tegneserie som ble skapt av belgieren Frank Sels i 1965. Den ble gitt ut i Norge av Allers mellom 1971 og 1986, av Gevion i 1987 og Bladkompaniet fra 1988 til 1991. Fra 2005 er det igjen Allers som har stått for utgivelsene. Bladet var svært populært i Tyskland og Skandinavia på 1970- og 80-tallet, og i Norge nærmet bladet seg Donald Duck & Co i opplag. Sølvpilen dukket først opp på norsk i bladet Felix i 1969, da som bi-serie. Serien fortsatte i Felix i tilsammen 50 utgivelser, fram til den fikk sitt eget blad i 1971. Det er totalt 514 ordinære norske utgivelser, samt 32 ekstrahefter, 5 superhefter og 11 pocketbøker. Mellom 2005 og 2008 ble det gitt ut 11 spesialhefter, og fra 2007 har bladet kommet som et årlig julehefte i liggende format. Historiene i bladene fra 2000-tallet, er i stor grad opptrykk av tidligere utgitte historier. Enkelte av disse historiene inneholder sider som ble utelatt i de originale norske utgivelsene. I 1979 kom boka "Blods-brødrene" (ISBN 82-7034-108-8). "Blods-brødrene" er ei bok som, i tekstform, forteller historien om hvordan hovedpersonene i serien møttes.  
Hovedpersonene i serien er indianerhøvdingen Sølvpilen, hans blodsbror Falk og indianerjenta Månestråle. Den tamme pumaungen Tinka, har også en rolle i serien. Årsaken til at Falk ble Sølvpilens blodsbror var at Falk en gang reddet livet til Sølvpilen under svært dramatiske omstendigheter. Blant bifigurene finner man blant andre Falks onkel Jim Kent, dennes ansatte, Jeremias, japaneren Endo og de to kameratene Harry og Ted. Månestråle ble i de første utgivelsene av bladet Felix, kalt Røde Lilje, mens Ted gikk under navnet Jed i utgivelsene fra Bladkompaniet.  
Sølvpilen og Månestråle tilhørte kiowastammen, i virkeligheten en ganske krigersk stamme. I tegneserien har Sølvpilen og stammen hans tilholdssted i Fredsdalen i Colorado, og er forkjempere for fred mellom blekansikter og rødhuder.
Kråkerøy ungdomsskole

Kråkerøy ungdomsskole er en offentlig ungdomsskole i Fredrikstad, Østfold. Skolen ligger 50m i fra Kråkerøy kunstgressbane, og ligger ved siden av Kråkerøy Trial klubb og Blomsterøyhallen.
Kråkerøy ungdomsskole er en skole idag med omlag 375 elever, hvor studentene vanligvis/oftest kommer fra barneskolene plassert like rundt (Rød-,Lunde- og Rødsmyra barneskole). 
17. november 1959 vedtok skolestyret at det skulle innføres 9-årig obligatorisk enhetsskole så snart de nødvendige skolebygg var reist. Kretsskolene skulle bygges ut for de første 6 årene av grunnskolen. Undervisningen for 7. til 9. skoleår skulle samles i en linjedelt ungdomsskole, slik de statlige myndigheter hadde bestemt. De nødvendige bygg til ungdomsskolen for hele Kråkerøy skulle reises på Enhus ved idrettsplassen.
Dette skolestyrevedtaket gikk også igjennom i kommunestyret og ble godkjent av skoledirektør og departement.
Det ble et omfattende arbeid med å forberede overgangen til 9-årig skole, forteller daværende skoleinspektør, senere skolesjef Sigurd Malnes, som sto i spissen for dette. Læreplaner og timefordelingsplaner i folkeskolen måtte legges om så alt kunne klaffe til ungdomsskolen var ferdigbygd og 9-årig skole kunne innføres. Plannemnder og byggenemnder ble valgt, og arkitektene Arthur og Ernst Brynhildsen fikk oppdraget å tegne ungdomsskolen
Skolen stod ferdig til skolestart høsten 1964.
Telemark Tidend

Telemark Tidend er en nynorskavis som utgis en gang i uka, som vedlegg til Telemarksavisa i Skien. Normalt består avisa av fire sider.
Avisa kom ut første gang i 1945, utgitt av Mållaget Dag. Avisa kom ut som egen avis fram til 1948, da det ble etablert et samarbeid med Varden, som la ned utgivelsene våren 2011. Da tok TA over.